Milé kolegyne a milí kolegovia,

časopis Etnologické rozpravy vyzýva vedcov a vedkyne z odborov etnológia, kultúrna a sociálna antropológia, či príbuzných disciplín na zaslanie príspevkov do pripravovaného čísla 1/2017, zameraného na tému: **Telo a telesnosť. Súčasťou témy sú problémy: a/ telo v individuálnom prežívaní jednotlivcom, b/ telo ako sociálny fenomén – prirodzený symbol používaný vo všeobecnej schéme prírody, spoločnosti a kultúry, c/ telo ako politický fenomén – objekt sociálnej a politickej kontroly.** Redakcia privíta príspevky aj k téme: **Nebezpečenstvo a ohrozenie** v troch rovinách **–**  individuálnej, sociálnej a politickej.

Redakcia však privíta tiež príspevky, ktoré budú venované aj iným témam, napríklad ako výstupy prebiehajúcich alebo končiacich grantových projektov.

Očakávame aj kratšie príspevky, reflektujúce dianie v etnologickej obci – správy o podujatiach, recenzie výstav či publikácií a personálie.

Termín uzávierky je **31. marca 2017.**